eu de lv id lt lv fr lv ru az lv lv lv en lv en lv id lv lv lv fr lv nl lv fr ca lv lv en en lv lv lv es lv en en id lv fr nl fr ca en en lv eo lv lv lv en lv hbs_lat nb nl eo eu id lv eu es tr uk es en id lv lv lv lv lv lv lv lv sk lv lv lv lv lv lv lv lv id lv id lv id lv id lv lv lv lv pl lv it lt en nl en en fr lv da lv fr lv zh lv zh pl ca de it es zh lv it lv it fr pl da lv lv lv lv lv en lv lv lv lv lv lv lv lv en lv ceb lv lv lv lv lv en lv lv lv lv lv lv lv lv lt fr lv lv de sk en sk hbs_lat lv lv sk hbs_lat uk en en lv id es es en lt lv lv
Latvijā Viedokļi Bizness Pasaulē Sports Motors Apkārt pasaulei Izklaide Virtuves stāsti Sieviete
Latvijā Ārvalstīs Viedokļi Satiksme Kriminālziņas
Basketbols Motoru sports Futbols Cīņas sports Hokejs Vieglatlētika Teniss Citi sporta veidi
Atklājumi Ceļojumi Kosmoss Klimats Vēsture
Attiecības Pieredzes Laiks sev Mode
Auto jaunumi Ceļš un likums Ceļmalas stāsti Motocikli Garāža
Recepšu izlases Padomi Recepšu kolekcijas Interesanti Fotoreceptes
2019. gada 5. marts 00:05
Pirmie iespaidi: Mitsubishi Pajero
Foto: Ingars Tenis, TVNET
Viens no autobūves “dinozauriem”, kurš vēl aizvien ripo pa planētas ceļiem un neceļiem, ir Mitsubishi Pajero. Modeļa nākotne pagaidām ir miglā tīta, tāpēc bez liekas minstināšanās kādā jaukā piektdienā devos pēc viena šā modeļa eksemplāra, lai saprastu, kas ir šis zvērs un ko tas ēd.
Rosinās izsludināt ārkārtējo situāciju atsevišķos Krievijas pierobežas novados
Pabriks: Latvija kopumā plāno iegādāties mazāk nekā desmit HIMARS
KNAB rosina sākt kriminālvajāšanu pret četrām personām "ZM nekustamie īpašumi" lietā
LHF brīdina Lietuvas hokeja komandas
Koalīcija atbalstījusi papildu energoatbalstu iedzīvotājiem un uzņēmumiem
Izjumā atklāti vēl divi masu kapi ar simtiem līķu, paziņo Zelenskis
Lai gan Mitsubishi apvidus auto modelim ar vārdu Pajero (citviet to dēvē par Montero vai Shogun) šogad paliek 37, pie tā stūres līdz šim sēsties nebija sanācis. Biju bijis tikai Pajero pasažieris un arī tikai vienu vienīgu reizi. Tādēļ jo interesantāk bija uzzināt, kāds ir šis Mitsubishi, ko atšķirībā no vairuma mūsdienu tā dēvēto apvidnieku patiešām var saukt par apvidus auto.
Aktuālais, tas ir, ceturtās paaudzes modelis mūsu vidū ir jau kopš 2006.gada. Tas gan laika gaitā ticis modernizēts un tehnoloģiski papildināts, taču vecums (drīzāk jau pieredze) ir jūtams. Bet ne sliktā nozīmē, jo auto būtībā atspoguļo ēru, kad elektronikas bija mazāk un vadītājam attiecīgi bija jāstrādā vairāk, lai nokļūtu tur, kur vēlas.
13 gadus senais modelis aizvien izskatās cienījami un pietiekami moderni. Spēcīgs un dinamisks no priekšpuses, kā dizainu veido prāva izmēra lukturu bloki, dienas gaitas LED gaismas bampera abos sānos un pamatīgs radiatora režģis ar platām, spoži hromētām lamelēm. Profila skatā Pajero ir tipisks vecā kaluma apvidnieks ar taisnām līnijām un gludiem virsbūves paneļiem, bet aizmugurē galvenais objekts, kam gribot negribot sanāk pievērst uzmanību, ir ārējais rezerves riteņa nodalījums. No sāniem auto ar to atgādina savulaik populāros bruņurupučus nindzjas (var jau būt, ka tādas asociācijas ir tikai man), taču praktiskais apsvērums ir neapstrīdams. Jo, ja nu nepaveicas un izdodas sabojāt kādu riepu, nav jālien dubļos zem mašīnas, savukārt bagāžniekā zem grīdas tādējādi atbrīvojas vieta izvelkamam sēdeklim diviem cilvēkiem.
Foto: Ingars Tenis, TVNET
Par salonu runājot. Pirmais, ko pamanu, iekāpjot mašīnā pie stūres, ir kompaktā telpa, kas atvēlēta vadītājam. Pierasts, ka pat mazāka izmēra mašīnās var nedaudz izvērsties, tomēr šeit ir sajūta, ka durvis un viduskonsole ir tuvāk. Patiesībā jau tā arī ir, jo Pajero viduskonsolē nācies atrast vietu ne tikai pārnesumkārbas svirai, bet arī atsevišķam kloķim, ar ko pārslēgt 4x4 sistēmas darba režīmus - no vienas ass piedziņas līdz pastāvīgai pilnpiedziņai ar pazemināto pārnesumu un bloķētu centrālo diferenciāli. Var teikt, ka tas ir mantojums no agrākiem laikiem, kad zāle bija zaļāka un debesis zilākas. Mūsdienās šādas sviras ir retums, jo mašīnās ar pilnpiedziņu braukšanas režīmus tagad lielākoties izvēlas elektroniski ar grozāmiem vai spaidāmiem selektoriem. Arī rokasbremze, ko aizvien biežāk pievelk un atlaiž ar pogu, Pajero gadījumā ir gruntīgs verķis pie vadītāja sāniem. Tas viss vadītāja zonu padara šaurāku, taču jāsaka, ka pie šīs vides pierod ļoti ātri. Laikam jau ir apziņa, ka šis tomēr ir īsts džips, nevis kaut kāds parketnieks. Stūri gan gribētos regulējamu visos virzienos, nevis tikai augstumā, taču šo trūkumu var viegli novērst, piebīdot tuvāk sēdekli.
Foto: Ingars Tenis, TVNET
Konceptuāli Mitsubishi Pajero ir septiņvietīgs auto, taču salons pēc vajadzības ir ērti transformējams. Ja paredzēts izmantot visas sēdvietas, jārēķinās, ka bagāžnieka ietilpība būs stipri ierobežota - tikai 215 litri. Atsakoties no aizmugurējā, zem grīdas ielokāmā sēdekļa, ko turklāt iespējams izņemt pavisam un atstāt mājās, kā arī otrās rindas sēdvietām, maksimālo ietilpību var palielināt līdz 1790 litriem. Ja auto ir piecu sēdvietu salikumā, kravas nodalījuma tilpums ir 663 litri.
Foto: Ingars Tenis, TVNET
Lai kāda būtu salona konfigurācija, Pajero interjerā jūtams, ka šis nav pilsētas švīts, bet gan auto, kurš gatavs “strādāt”. Materiāli ir vienkārši, solīdi un par montāžas kvalitāti nav bažu, bet noformējumā uzsvars likts uz pārskatāmību un funkcionalitāti. Piemēram, slēdži uz stūres. Neviens jau neaizliedza izgatavot stūri ar smalkām, modernām podziņām, tomēr Pajero tās ir lielas, vienkāršas, un to nozīme viegli nolasāma. Tāpat arī instrumentu panelis. Kamēr nu jau par standartu kļūst dažāda izmēra šķidro kristālu displeji, šim auto ir vienkāršas analogās ciparnīcas ar informatīviem rādītājiem starp un ap tām. Centrālajā panelī savukārt ir veseli divi displeji. Augšējais, kas atkal jau atgādina agrākus laikus, jo sniedz vadītājam potenciāli interesantu informāciju par gaisa temperatūras izmaiņām zināmā laika nogrieznī, atmosfēras spiedienu, degvielas patēriņu, augstumu virs jūras līmeņa u.c., taču ir tikpat “ērti” regulējams kā Casio elektroniskais pulkstenis, un apakšējais, kurš jau pilda modernas multimediju sistēmas vadības centra funkcijas.
Foto: Ingars Tenis, TVNET
Ar to rīkoties jau krietni vien ērtāk, turklāt Mitsubishi pašu izstrādātā  Smartphone Link Display Audio sistēma jeb SDA dod iespēju ar USB vada savienojumu lielajā ekrānā dublēt viedtālruņa ekrānu un mašīnā lietot mobilās aplikācijas, tai skaitā arī populāro navigācijas lietotni Waze, mūzikas straumēšanas servisu Spotify u.c.
Jāpiebilst vienīgi, ka Latvijā šīs sistēmas priekšrocības varēs izmantot vien iPhone un Apple Carplay lietotāji. Google operētājsistēmas Android Auto lietotne pie mums pagaidām nav pieejama.
Pajero krāsas un interjera noformējumu pircējs var izvēlēties, bet par tehniku viņam galva nebūs jālauza. Mitsubishi Pajero mūsu pusē ir pieejams tikai ar pilnpiedziņu, tikai ar piecu pakāpju automātisko pārnesumkārbu un tikai ar 3,2 litru četru cilindru dīzeļdzinēju, kas attīsta 190 ZS un 441 Nm jeb tieši tik, cik nepieciešams, lai dotos pretī nezināmajam turp, kur ar parastu auto nebrauktu. Automobiļa pašmasa ir no nepilnām 2,3 tonnām, tādēļ par sportisku to nenosauksi. Auto ir arī samērā liels, un pagriežamība jeb manevrētspēja liek nedaudz pamainīt braukšanas paradumus, lai varētu pārvietoties pilsētā. Toties redzamība uz visām pusēm ir laba un, kad pierasts, ka pagriezienu trajektorijas būs platākas nekā parastiem vieglajiem auto, Pajero var dēvēt arī par betona džungļiem piemērotu auto. Kāds varbūt tam nepiekritīs, taču nevarēs arī noliegt, ka īsts džips ir tieši tas, kas nepieciešams Rīgā, kur starp bedru virknējumiem vietām pagadās arī kāds nebojāts ielas posms. Pajero itin labi tiek galā arī ar nestandarta situācijām. Maksimālo mašīnas potenciālu pārbaudīt gan nesanāca, jo tad katram gadījumam nāktos saorganizēt atbalsta grupu ar lāpstām un traktoru, taču piedzīvot, ka auto bez piepūles tiek galā ar tādu pamatnes slīpumu, ka caur vējstiklu redzamas tikai zilas debesis vai smiltīs atstātas riepu protektora pēdas, ir visnotaļ pārliecinoši.
Mitsubishi Pajero tehniskie dati
190 ZS @ 3500 rpm
441 Nm @ 2000 rpm
4900/ 1875/ 1890 mm
2265 - 2375 kg/ 3030 kg
215 - 1790 litri
Auto apskati & testi
Krievija mobilizācijas laikā no civiliedzīvotājiem varēs atsavināt dažādus transportlīdzekļus
Policija aizturējusi Eksporta ielas apkārtnes mašīnu dedzinātāju
VIDEO "Ieraudzīju policiju un palielināju ātrumu, jo nobijos!" Uz ceļa Jelgava-Iecava aptur "lidojošu" šoferi
Iļģuciemā aptur vairākkārt redzeslokā nonākušu transportlīdzekļa vadītāju bez tiesībām
Saņemot izsaukumus uz satiksmes negadījumiem, VUGD nereti saskaras ar iedzīvotāju bezatbildību
Melnā statistika: astoņos mēnešos uz Latvijas ceļiem 48 bojāgājušie. Kādi ir galvenie iemesli?
VIDEO Kā Valsts policija ķer steidzīgos šoferus? Ceļu policijas reida aizkulises
VIDEO Raidījums pēta dīvainu veidojumu uz Čaka ielas, ko daudzi šoferi ignorē
Degvielu visbiežāk zog Rīgas reģionā
VIDEO Eksporta ielas piromāns turpina uzdarboties. Iedzīvotāji dzīvo bailēs par savu auto likteni
VIDEO Juglas ielā kreisas pagrieziens uz Murjāņu ielu ir aizliegts. Kāpēc cilvēki turpina pārkāpt noteikumus?
VIDEO 50 gadus vecs "Mercedes-Benz" – kā tikko no rūpnīcas izbraucis
Satekles iela 2b, Rīga, LV-1050, Latvija
Komanda un Kontakti Noteikumi Reklāma Par mums Vēstkopa